pythainlp/thai-wiki-dataset-v4 huggingface dataset:
ฟุตบอลทีมชาติออสเตรีย

ฟุตบอลทีมชาติออสเตรีย  เป็นทีมฟุตบอลตัวแทนในระดับทีมชาติของออสเตรีย ประเทศในภูมิภาคยุโรปกลาง ปัจจุบันอยู่ภายใต้การดูแลของสมาคมฟุตบอลออสเตรีย
ทีมชาติออสเตรียมีทีมชาติคู่ปรับคือทีมชาติฮังการี
ประวัติ.
สมาคมฟุตบอลออสเตรียก่อตั้งในวันที่ 18 มีนาคม ค.ศ. 1904 ในจักรวรรดิออสเตรีย-ฮังการี ส่วนประวัติในระดับสากลของออสเตรีย เริ่มต้นขึ้นในทศวรรษที่ 30 เมื่อได้รับการขนานนามให้เป็น "ทีมมหัศจรรย์" จากรูปแบบการเล่นที่สวยงามและมีประสิทธิภาพ และมีสถิติไม่แพ้ใครติดต่อกันถึง 14 นัด ในช่วง ค.ศ. 1931–32 และเข้าร่วมฟุตบอลโลก 1934 โดยถูกจัดให้เป็นทีมหนึ่งที่มีโอกาสคว้าแชมป์ไปครอง แต่ในรอบรองชนะเลิศออสเตรียแพ้ต่ออิตาลี ซึ่งต่อมาอิตาลีก็ได้แชมป์ไปในท้ายที่สุด
ออสเตรียประสบความสำเร็จสูงสุดในฟุตบอลโลก 1954 เมื่อเป็นทีมที่ได้ถึงอันดับ 3 จนถึงปัจจุบันออสเตรียผ่านเข้าไปเล่นในฟุตบอลโลกรอบสุดท้ายมาแล้ว 7 ครั้ง โดยครั้งสุดท้ายคือฟุตบอลโลก 1998 โดยมี โทนี โพลสเตอร์ และแอนเดรียส แฮร์โซก โดยทั้งคู่เป็นผู้เล่นคนสำคัญจากบุนเดิสลีกา จากนั้นออสเตรียก็ถึงจุดที่ต้องเปลี่ยนถ่ายตัวผู้เล่นในยุคต่อมา ซึ่งต้องใช้เวลานานในการจะมีผู้เล่นที่มีความสามารถขึ้นมาสู่ระดับทีมชาติ 
ในฟุตบอลชิงแชมป์แห่งชาติยุโรป ออสเตรียก็ไม่มีวี่แววว่าจะผ่านเข้าไปได้เล่นอีกเลย เมื่อเป็นยุคของการเปลี่ยนถ่ายตัวผู้เล่น โดยในปี ค.ศ. 2008 ก็ได้ใช้สิทธิในการเป็นเจ้าภาพร่วมกับสวิตเซอร์แลนด์ ผ่านเข้าไปเล่นรอบสุดท้ายได้ แต่ก็ต้องตกรอบแรกไปอย่างที่เก็บคะแนนได้เพียงแต้มเดียวเท่านั้นเอง
ในฟุตบอลชิงแชมป์แห่งชาติยุโรป 2016 ออสเตรียก็ได้ผ่านเข้าไปร่วมแข่งขันด้วย โดยมีผลงานที่ยอดเยี่ยมคือการเอาชนะสวีเดนไปได้ถึง 1–4 ถึงสวีเดนในรอบคัดเลือกเมื่อปี ค.ศ. 2015 ออสเตรียอยู่ในกลุ่มเอฟ เช่นเดียวกับ โปรตุเกส, ฮังการี และไอซ์แลนด์ โดยลงแข่งขันนัดแรกพบกับฮังการี ในวันที่ 14 มิถุนายน ค.ศ. 2016 ที่สนามนูโวสตาดเดบอร์โด ในเมืองบอร์โด
ชุดแข่งขันแบ่งตามปี.
ออสเตรียได้ใช้ชุดแข่งของพูมามาตั้งแต่ปี ค.ศ. 1978
ฐนิชา ดิษยบุตร

นันทธิดา ดิษยบุตร หรือชื่อในวงการ ฐนิชา ดิษยบุตร ชื่อเล่น อั้ม เป็นนักแสดงชาวไทย มีผลงานส่วนใหญ่กับสังกัดอาร์เอส
ประวัติ.
ฐนิชา ดิษยบุตร หรือชื่อจริง นันทธิดา ดิษยบุตร (ชื่อเล่น: อั้ม) เกิดเมื่อวันที่ 29 ธันวาคม พ.ศ. 2520 จบการศึกษาระดับปริญญาตรีที่ มหาวิทยาลัยหอการค้าไทย เป็นทั้งนักแสดง และนางแบบนิตยสารชาวไทย จากการชักนำของ อานนท์ มิ่งขวัญตา (หรือพจน์ อานนท์) รุ่นเดียวกับ โด่ง สิทธิพร นิยม ชาช่า อัลเทอร์เมท ฌัชฌา รุจินานนท์ สโรชา วาทิตตพันธ์ เริ่มมีผลงานถ่ายโฆษณา และถ่ายแบบนิตยสารวัยรุ่น เช่น HEART, เธอกับฉัน, สุดสัปดาห์, นิตยสารอานนท์ เป็นต้น
เริ่มมีชื่อเสียงจากการแสดงภาพยนตร์ 18 ฝน คนอันตราย ซึ่งเป็นผลงานกำกับของพจน์ อานนท์ (ฉายในโรงภาพยนตร์เมื่อ 14 พฤศจิกายน 2540) จากนั้นได้มีผลงานละครโทรทัศน์กับทางบริษัท อาร์เอส โปรโมชั่น ได้แก่ ไฟสิ้นเชื้อ, คินตามณีที่นี่มีรัก, บ้านสีขาวกับดาวดวงเดิม เป็นต้น
ด้านชีวิตส่วนตัว สมรสกับ นายกิติพงศ์ มุตตามระ (อุ้ม) ผู้จัดการฝ่ายสินเชื่อบุคคล ธนาคารกรุงศรีอยุธยา สำนักงานใหญ่ โดยจัดพิธีฉลองมงคลสมรส หลังจากทั้งคู่เข้าพิธีหมั้นและหลั่งน้ำสังข์ไปแล้ว เมื่อวันที่ 27 ธันวาคม พ.ศ. 2550 และในปัจจุบันเธอมีบุตรสาว1คน คือ น้องน้ำปั่น (ชื่อจริง: ดังฝัน มุตตามระ)
กรดเอลลาจิก

กรดเอลลาจิก  เป็นสารฟีนอลธรรมชาติและเป็นสารไดแล็กโทนของกรดเฮกซะไฮดรอกซีไดฟีนิก พืชสังเคราะห์กรดเอลลาจิกจากกระบวนการไฮโดรไลซิสสารกลุ่มแทนนิน เช่น เอลลาจิแทนนิน และเจรานิอิน ร่างกายมนุษย์สามารถย่อยสลายกรดเอลลาจิกได้ผ่านยูโรลิทิน
กรดเอลลาจิกถูกค้นพบในปี ค.ศ. 1831 โดยอ็องรี บราคอนโน นักเคมีชาวฝรั่งเศส ต่อมาในปี ค.ศ. 1905 มักซีมีเลียน นีเรนสไตน์เตรียมสารนี้ได้จากพืชหลายชนิด เช่น ทับทิม สมอไทยและเปลือกต้นโอ๊ค ยูเลียส นิวบรอนเนอร์เป็นบุคคลแรกที่สังเคราะห์กรดเอลลาจิกจากการให้ความร้อนกรดแกลลิกกับกรดอาร์เซนิกหรือซิลเวอร์ออกไซด์
กรดเอลลาจิกพบในพืชหลายชนิดเช่น "Myriophyllum spicatum" เห็ดราชนิด "Phellinus linteus" และพืชสกุลโอ๊ค เช่น "Quercus alba" และ "Quercus robur" ในอาหาร พบมากในแบล็กเบอร์รี แครนเบอร์รี พีแคน ทับทิม แรสเบอร์รี สตรอว์เบอร์รี วอลนัต เก๋ากี่ องุ่นและลูกท้อ
กรดเอลลาจิกมีฤทธิ์ต้านการแบ่งตัวของเซลล์ที่ก่อมะเร็งและเป็นสารต้านอนุมูลอิสระ ช่วยลดภาวะเครียดออกซิเดชัน และวางขายในรูปของอาหารเสริมที่มีคุณสมบัติต้านมะเร็งและโรคหัวใจ อย่างไรก็ตาม สำนักงานคณะกรรมการอาหารและยาสหรัฐ (FDA) ประกาศว่าการโฆษณาว่ากรดเอลลาจิกสามารถรักษาโรคมะเร็งได้นั้นเป็นการละเมิดกฎหมาย
ตูคอลา

ตูคอลา  เป็นเมืองทางตอนเหนือของประเทศโปแลนด์ อยู่ในเขตจังหวัดกูยาวือ-ปอมอแช มีเนื้อที่ 17.69 ตารางกิโลเมตร ในปี ค.ศ. 2012 มีประชากร 20,185 คน ในช่วงการแบ่งโปแลนด์ครั้งที่หนึ่ง เมืองได้ถูกรวมเข้ากับราชอาณาจักรปรัสเซีย
ในช่วงสงครามโลกครั้งที่สอง เมืองตูคอลาพร้อมกับส่วนที่เหลือของภูมิภาคถูกยึดโดยนาซีเยอรมนี หลังจากเยอรมันพ่ายแพ้ เมืองได้อยู่ภายใต้การปกครองของโปแลนด์ และชาวเยอรมันได้ถูกขับไล่ออกจากเมือง
สปริงเกอร์ดับเพลิง

สปริงเกลอร์ดับเพลิง  เป็นสปริงเกลอร์ฉีดน้ำชนิดพิเศษ
ติดตั้งไว้ตามฝ้าเพดานในอาคาร และจะทำงานโดยอัตโนมัติเมื่อเกิดเหตุเพลิงไหม้, หัวสปริงเกลอร์ชนิดนี้จะออกแบบไว้เฉพาะ
ให้มีกระเปาะแก้วบรรจุแอลกอฮอล์อุดทางท่อจ่ายน้ำไว้เพื่อไม่ให้สปริงเกลอร์ทำงานในสภาพปกติ
เมื่อเกิดเหตุเพลิงไหม้ อุณหภูมิเพดานห้องจะขึ้นสูง ทำให้แอลกอฮอล์ในสปริงเกลอร์ขยายตัวจนกระเปาะแก้วแตก
เปิดทางให้น้ำฉีดออกมาเป็นฝอยเพื่อควบคุมไฟไม่ให้ลุกลาม
ฉันมาบอกว่า

ฉันมาบอกว่า... เป็นซิงเกิลของวงซีซันไฟฟ์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวซิกมูฟ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายครั้งแรกในวันที่ 23 พฤษภาคม พ.ศ. 2559 ในร้านค้าไอทูนส์โดยเพลงนี้ถูกประพันธ์คำร้องที่ได้รับแรงบันดาลใจในการประพันธ์คำร้องมาจากชีวิตจริงของเพื่อนสนิทคนหนึ่ง 
ส่วนมิวสิควิดีโอนี้เผยแพร่ครั้งแรกในวันที่ 6 มิถุนายน พ.ศ. 2559 ได้บินลัดฟ้าไปถ่ายทำกันถึงแดนกิมจิ ประเทศเกาหลี โดยสมาชิกของวงทั้ง 4 "เอก-เจ-จั๊ก-เปา" ซีซันไฟฟ์ ได้รับบทนักสืบจำเป็น โดยเรื่องราวของ MV เพื่อนสมาชิกทั้ง 3คน ออกตามหาหลักฐานขั้นมาสเตอร์พีซ เพื่อให้การตัดสินใจทำอะไรบางอย่างของ "หนุ่มเอก" เป็นไปได้ง่ายขึ้น ภาระกิจของ 4 หนุ่ม เริ่มสตาร์ทขึ้นทันที ตั้งแต่ขึ้นเครื่องบินแอร์เอเชียเอ็กซ์ โดยการคีพลุคมาดเท่ห์ตามคาแรคเตอร์ของแต่ละคน จนถึงเวลาเครื่องแลนดิ้งกันเลย นักสืบทั้ง 3 เริ่มทำหน้าที่จับพิรุธของนางเอก (แอปเปิ้ล เดอะสตาร์) กับหนุ่มหล่อสไตล์โอปป้าด้วยวิธีต่าง ๆ
การตอบรับ.
เพลง ฉันมาบอกว่า... ติดอันดับสูงสุด 2 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 23 พฤษภาคม พ.ศ. 2559 ที่มีคนดาวน์โหลดมากที่สุด
ดีลีต

Delete เป็นซิงเกิลของแหนม-รณเดช วงศาโรจน์ ในปี พ.ศ. 2559 สังกัดค่ายเพลงมิวสิกมูฟเรคคอร์ดส‎ ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ธีรภัค มณีโชติ และเรียบเรียงโดย ธีรภัค มณีโชติ, รณเดช วงศาโรจน์ เพลงนี้ออกจำหน่ายในวันที่ 15 มีนาคม พ.ศ. 2559
เพลงนี้เป็นเพลงเปิดตัวโปรเจคท์ Simple man by Ten Teerapak โปรเจคท์ของโปรดิวเซอร์ มือทองเต็น ธีรภัค มณีโชติ ที่ได้ชวน "แหนม รณเดช" มาเป็นคนถ่ายทอดเพลงนี้ "เต็น ธีรภัค" ถือเป็นโปรดิวเซอร์คู่ใจของแหนม รณเดช ที่ร่วมกันมานานหลายปี รวมถึงร่วมงานกันในเพลง “ให้ฉันดูแลเธอ” ซึ่งถือเป็นเป็นเพลงแจ้งเกิดของแหนม รณเดช และ song of the year ในปี 2009
เพลง Delete ได้แรงบันดาลใจมาจากชีวิตในช่วงนึ­งของแหนม รณเดช ที่ดูเหมือนเป็นหนุ่มเพอเฟ็ค แต่จริง ๆ แล้วก็มีมุมอ่อนแอ DELETE เล่าเรื่องราวที่เชื่อว่าน่าจะเกิดขึ้นได้­กับทุกคน ที่มีความทรงจำหรือใครบางคนที่ เราอยากจะลืมหรือลบออกไปจากใจ แต่ไม่ว่าจะทำอย่างไรก็ลบไม่ได้สักที
การตอบรับ.
เพลง Delete ได้อันดับสูงสุด 27 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 7 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เธรามิน

เธรามิน  เป็นเครื่องดนตรีไฟฟ้าชนิดหนึ่ง
ที่ผู้เล่นจะทำการโบกมือไปมาในอากาศเพื่อสร้างและควบคุมเสียง,
ประดิษฐ์โดยวิศวกรชาวรัสเซีย ลีโอ เธรามิน (เลฟ เซอร์เกเยวิช เธอร์เมน) ในปี พ.ศ. 2463
ช่วงหลังสงครามกลางเมืองรัสเซีย, และจดสิทธิบัตรที่สหรัฐอเมริกาในปี พ.ศ. 2471
เสียงของเครื่องดนตรีนี้มีเอกลักษณ์เฉพาะที่ฟังคล้ายเสียงอู้ของเซลโล แต่ระดับเสียงสูงต่ำจะแกว่งไปมาคล้ายคนฮัมเพลง
หลักการทำงาน.
เธรามินทำงานโดยอาศัยวงจรกำเนิดความถี่ไซน์สองชุด แต่ละชุดจะทำงานโดยอาศัยค่าความจุไฟฟ้าของเสาอากาศโลหะแต่ละเสา
ซึ่งอยู่คนละด้านของเครื่อง, เมื่อมือของผู้เล่นขยับเข้าใกล้เสา ความจุไฟฟ้าก็จะเปลี่ยนแปลง ทำให้ความถี่ที่ได้จากวงจรชุดนั้นๆ เปลี่ยนแปลง
วงจรกำเนิดความถี่หนึ่งจะทำหน้าที่คุมความดัง (โดยนำความถี่ที่ได้ไปเข้าวงจรความถี่ต่ำผ่าน และใช้ระดับสัญญาณที่ได้เป็นระดับความดังเสียง),
อีกวงจรจะคุมระดับตัวโน้ต (โดยนำความถี่ที่ได้ไปผสมกับความถี่อ้างอิง และใช้ความถี่บีตที่ออกมาเป็นเสียงตัวโน้ต)
เธรามินในปัจจุบันบางรุ่น นอกจากจะกำเนิดความถี่เสียงในตัวแล้ว ยังสามารถใช้เป็นอุปกรณ์ควบคุมมิดิ
เพื่อสร้างเสียงที่ซับซ้อนขึ้นผ่านชุดสังเคราะห์เสียงภายนอกได้อีกด้วย
ถนนเลี่ยงเมืองสันป่าตอง–หางดง

<ns>0</ns>
 <revision>
 <parentid>12179733</parentid>
 <timestamp>2025-03-05T09:30:32Z</timestamp>
 <contributor>
 <username>Oatkridsana</username>
 </contributor>
 <comment>/* รายชื่อทางแยก */ ปรับปรุงข้อมูลทางแยก</comment>
 <origin>12179754</origin>
 <model>wikitext</model>
 <format>text/x-wiki</format>

ถนนเลี่ยงเมืองสันป่าตอง–หางดง หรือ ทางหลวงชนบท ชม. 3035 สายแยกทางหลวงหมายเลข 108 - บ้านร้อยจันทร์ เป็นทางหลวงสายเลี่ยงเมืองใช้สำหรับเดินทางเข้าสู่ตัวเมืองเชียงใหม่ ก่อสร้างขึ้นเพื่อหลีกเลี่ยงคอขวดบริเวณตัวเมืองสันป่าตองและหางดง เชื่อมต่อระหว่างอำเภอดอยหล่อกับอำเภอหางดง จังหวัดเชียงใหม่
ประวัติการก่อสร้าง.
การก่อสร้างเป็นเป็นสามระยะ ระยะแรกแล้วเสร็จและเปิดใช้งานในปี 2557 ระยะที่สองแล้วเสร็จและเปิดใช้งานในปี 2561 ระยะที่สามเป็นงานทางลอดที่แยกต้นเกว๋นและแยกท่าวังพร้าว คาดว่าจะแล้วเสร็จในปี 2564 ใช้งบประมาณทั้งสามระยะทั้งสิ้น 2,117 ล้านบาท
วิมลพันธ์ ชาลีจังหาญ

ดร.วิมลพันธ์ ชาลีจังหาญ (เกิด 28 กรกฎาคม พ.ศ. 2511) ชื่อเล่น จุ๊บแจง เป็นนักแสดงหญิงชาวไทย
ประวัติ.
วิมลพันธ์ ชาลีจังหาญ เกิดเมื่อวันที่ 28 กรกฎาคม พ.ศ. 2511 ชื่อเล่น จุ๊บแจง จบการศึกษาระดับประถมศึกษาจาก โรงเรียนเทศบาล 1 วัดน้อย ระดับมัธยมศึกษาจาก โรงเรียนสตรีวิทยา และระดับปริญญาตรี คณะนิเทศศาสตร์ เอกวิทยุโทรทัศน์ มหาวิทยาลัยหอการค้าไทย ปริญญาโท คณะศึกษาศาสตร์ มหาวิทยาลัยรามคำแหง ปริญญาเอก คณะครุศาสตร์ จุฬาลงกรณ์มหาวิทยาลัย 
วันจันทร์ที่ 24 เมษายน 2566 เวลา 09.09 น. จุ๊บแจง วิมลพันธ์ และ บอมบ์ อัศจรรย์ สัตโกวิท เข้ารับพระราชทานพิธีรดน้ำสังข์ และเข้าเฝ้าสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก มีครอบครัวเพื่อนสนิทร่วมยินดี บรรยากาศเต็มอิ่มไปด้วยความชื่นมื่น
ลิขิตริษยา

ลิขิตริษยา เป็นบทประพันธ์และบทโทรทัศน์โดย ปิยพร วายุภาพ กำกับการแสดงโดย ผิน เกรียงไกรสกุล สร้างเป็นละครโทรทัศน์ทางช่อง 7 ในปึ 2559 นำแสดงโดย กันตพงศ์ บำรุงรักษ์, อคัมย์สิริ สุวรรณศุข และ กาญจน์เกล้า ด้วยเศียรเกล้า ออกอากาศระหว่างวันที่ 8 มิถุนายน - 27 กรกฎาคม 2559 
งานสร้าง.
ละครเรื่อง"ลิขิตริษยา" เป็นละครแนวย้อนยุค ผู้สร้างละคร ศุภชัย ศรีวิจิตร ได้รวมทีมนักแสดงแต่งหน้าทำผม สวมคาแรกเตอร์ด้วยเสื้อผ้าเครื่องแต่งกายสมัยรัชกาลที่ 7
Dzs (สัทศาสตร์)

ตัวอักษร Dzs (ตัวเล็ก: dzs) เป็นไตรอักษร (trigraph) ของตัวอักษรละติน D Z S สามตัวที่เขียนติดกันและออกเสียงเป็นอีกเสียงหนึ่ง
Dzs เป็นตัวอักษรที่ใช้ในภาษาฮังการีและจะออกเสียงเป็น และ ในสัทอักษรสากล
ปลาเห็ดโคน

ปลาเห็ดโคน หรือ ปลาซ่อนทราย หรือ ปลาบุรุด เป็นชื่อสามัญของปลาทะเลกระดูกแข็งในสกุล "Sillago" (/ซิล-ลา-โก/) ในวงศ์ปลาเห็ดโคน (Sillaginidae) เป็นปลาขนาดเล็ก มีความยาวประมาณ 15 เซนติเมตร มีส่วนหัวหลิม ลําตัวกลมยาวเรียวแบนข้างเล็กน้อย ลําตัวสีนํ้าตาลอ่อน หลังมีสีเข้มกว่าหรือสีเทา บางชนิดมีแต้มสีเข้มกว่าเรียงเป็นแถวอยู่ข้างลําตัวหรือพาดอยู่บนสันหลัง เป็นปลาที่อาศัยอยู่รวมกันเป็นฝูง มีพฤติกรรมไซ้ทรายหรือโคลนบริเวณแหล่งที่อยู่เพื่อหากินและหลบซ่อนตัว อันเป็นที่มาของชื่อ โดยพบบริเวณใกล้ชายฝั่ง ปากแม่น้ำ พงหญ้าทะเล หรือป่าชายเลน
การจำแนก.
คำว่า "Sillago" เชื่อว่ามาจากชื่อท้องถิ่นในออสเตรเลีย เป็นไปได้มาจากแนวปะการังซิลลาโกใกล้เกาะวิตซันเดย์ในรัฐควีนส์แลนด์
ปลาเห็ดโคนแบ่งออกได้เป็น 31 ชนิด กระจายพันธุ์ในภูมิภาคอินโด-แปซิฟิก ตั้งแต่ชายฝั่งแอฟริกาจนถึงญี่ปุ่น และพบไกลถึงออสเตรเลีย
เป็นปลาที่นิยมใช้บริโภค สามารถนำมาปรุงอาหารได้หลากหลาย เช่น ทอดกระเทียม แกงป่า หรือต้มยำ และเลี้ยงกันเป็นปลาสวยงาม
Ł

ตัวอักษร Ł (ł) เป็นรูปแบบหนึ่งของอักษรละติน L ที่มี อยูด้านตรงกลางบิดงอโค้งรัดเส้น โดยถูกใช้บริบทที่หลากหลายในสัทอักษรสากลเสียงนี้แสดงโดยสัญลักษณ์ 
Ł เป็นตัวอักษรที่ใช้ในภาษาโปแลนด์และ
Ń

ตัวอักษร Ń (ń) เป็นรูปแบบหนึ่งของอักษรละติน N ที่มี อยู่ด้านบน โดยถูกใช้ในบริบทหลากหลายในสัทอักษรสากลแสดงนี้เสียงโดยสัญลักษณ์ 
Ń เป็นตัวอักษรที่ใช่ในภาษาโปแลนด์และ
Ẽ

ตัวอักษร Ẽ (ẽ) เป็นรูปแบบหนึ่งของอักษรละติน E ที่มี อยู่ด้านบน โดยถูกใช้ในบริบทที่หลากหลายในสัทอักษรสากล
วรรณยุกต์.
Ẽ เป็นตัวอักษรที่มีวรรณยุกต์ของภาษาเวียดนาม
เทศกาลนักเรียนนานาชาติไกรฟส์วัลท์

เทศกาลนักเรียนนานาชาติไกรฟส์วัลท์ ( ) เป็นกิจกรรมที่จัดขึ้นโดยองค์กร GrIStuF e.V. ซึ่งเป็นองค์กรไม่แสวงผลกำไรในประเทศเยอรมนี กิจกรรมนี้ถูกจัดขึ้น ณ เมืองไกรฟส์วัลท์ (Greifswald) ซึ่งอยู่ทางตอนเหนือ ห่างจากกรุงเบอร์ลินเมืองหลวงของประเทศเยอรมนี ประมาณ 200 กิโลเมตร โดยเมืองนี้ตั้งอยู่บริเวณชายฝั่งทะเลบอลติก
กิจกรรมที่จัดขึ้นประกอบไปด้วย การทำเวิร์กช็อป กิจกรรมแลกเปลี่ยนวัฒนธรรม การนำเสนอผลงาน งานเลี้ยง และคอนเสิร์ต โดยแนวคิดหลักของงานครอบคลุมเนื้อหาในหลากหลายประเด็น ทั้งการเมือง ศิลปะ สังคม และวัฒนธรรม
ผู้จัดงาน.
GrIStuF e.V. เป็นองค์กรไม่แสวงผลกำไรซึ่งจัดตั้งโดยนักศึกษาอาสาสมัคร เพื่อจัดกิจกรรม Greifswald International Student Festival นอกจากนี้ทางองค์กรยังได้จัดกิจกรรมอีกหลายอย่าง อาทิ Running Dinner และ Féte de la Musique สำหรับผู้คนในเมืองตั้งแต่ปี ค.ศ. 2007
ประวัติ.
กิจกรรมได้รับแรงบันดาลใจมาจาก International Student Week in Iimenau โดยกลุ่มนักศึกษาที่สนใจ จนเกิดเป็น Greifswald International Student Festival ขึ้นครั้งแรกในปี ค.ศ. 2002
รายการกิจกรรมที่ได้จัดไปแล้ว
หัวข้อของกิจกรรมในปี ค.ศ. 2005 ได้แก่ Green Globalization, Conflicts, Migration, Development Cooperation, Intercultural learning และ Bioethics มีนักศึกษาทั้งหมด 271 คนเข้าร่วมงาน ซึ่งน้อยกว่าที่คาดการณ์ไว้เนื่องจากปัญหาเรื่องวีซ่าของนักศึกษาจากนอกสหภาพยุโรป
ในปี ค.ศ. 2006 กิจกรรมได้จัดขึ้นภายใต้แนวคิด Project U-rope: Utopia or Reality ซึ่งในครั้งนี้ให้เฉพาะนักศึกษาจากยุโรปเข้าร่วม โดยมีเกซีน ชวาน (Gesine Schwan) นักวิชาการด้านรัฐศาสตร์และนักการเมืองเป็นผู้อุปถัมภ์ และได้แสดงวีดิทัศน์ปาฐกถาแก่นักศึกษาซึ่งเข้าร่วมงานในครั้งนี้มากกว่า 400 คน กิจกรรมทางวัฒนธรรมในงานได้แก่
งานในครั้งถัดมาได้ถูกจัดขึ้นในปี ค.ศ. 2008 เพื่อไม่ให้ซ้อนกับงาน Ilmenau Festival ในปี ค.ศ. 2007
อักษรอาหรับสำหรับภาษาอาฟรีกานส์

อักษรอาหรับสำหรับภาษาอาฟรีกานส์  เป็นการนำอักษรอาหรับมาเขียนภาษาอาฟรีกานส์ เริ่มเมื่อ พ.ศ. 2373 ที่มัดรอซาในเคปทาวน์ นอกจากเอกสารตัวเขียนในภาษาเยอรมันที่เขียนเป็นอักษรอาหรับเมื่อคริสต์ศตวรรษที่ 16 แล้ว ภาษานี้เป็นภาษาเจอร์แมนิกเดียวที่เขียนด้วยอักษรอาหรับ
อักษร.
ภาพรวม.
อักษรอาหรับอาฟรีกานส์  เป็นรูปแบบหนึ่งของชุดตัวอักษรอาหรับที่ใช้เขียนภาษาอาฟรีกานส์ ประกอบด้วย 36 ตัวอักษร:
"หมายเหตุ:" ชุดตัวอักษรนี้เป็นชุดอักษรอาหรับรูปแบบเปอร์เซียที่มี 36 ตัว กับอักษรเพิ่มเติมสำหรับเสียงที่ไม่มีในชุดตัวอักษรอาหรับ
เอกสาร.
มีเอกสารที่เขียนด้วยอักษรอาหรับอาฟรีกานส์เหลืออยู่ราว 74 ชิ้น ชิ้นที่เก่าที่สุดคือ "Hidyat al-Islam" มีอายุราว พ.ศ. 2388 เอกสารลายมือเขียนที่เก่าที่สุดที่เหลือรอดอยู่ เป็นเอกสารเกี่ยวกับการเรียนศาสนาอิสลาม เขียนโดย อิหม่าม อับดุล-กาห์ฮาร์ อิบน์ อับดุล-มาลิก เมื่อ พ.ศ. 2411 รูปแบบที่เป็นวิชาการมากที่สุดเขียนเมื่อ พ.ศ. 2412 โดยอะบูบักร์ เอฟเฟนดี ที่เดินทางจากอิสตันบูลมาถึงเคปใน พ.ศ. 2405 ตัวอย่างวรรณคดีที่สำคัญคือ Uiteensetting van die Godsdiens ("นิทรรศการแห่งศาสนา") เป็นหนังสือเกี่ยวกับศาสนาอิสลามตามหลักกฎหมายศาสนาฮานาฟี เขียนโดยอะบูบักร์ เอฟเฟนดี พิมพ์ด้วยอักษรอาหรับ แต่มีการปริวรรตเป็นภาษาแอฟฟริกันส์
ในหนังสือ Uiteensetting van die Godsdiens ใช้คำภาษาอาหรับหลายที่ ในขณะที่ภาษาอาฟรีกานส์สมัยใหม่ใช้คำจากกลุ่มภาษาเจอร์มานิก เช่น dunya دنيا สำหรับ wêreld, หมายถึง "world" คำภาษาอาหรับเป็นสิ่งแปลกปลอมสำหรับคนผิวสีที่พูดภาษาอาฟรีกานส์ที่แหลมเคปซึ่งใช้ปะปนกับภาษาดัตช์ หนังสือนี้คล้ายจะเป็นคู่มือสำหรับสอนทาสชาวมลายูในแหลมเคปซึ่งไม่จำเป็นต้องพูดภาษาดัตช์ได้ดี
อัลกุรอาน.
ตัวอย่างที่ใช้สระอาหรับในการเขียนภาษาอาฟรีกานส์ในอัลกุรอานเขียนด้วยมือสองภาษา (น่าจะเขียนในคริสต์ทศวรรษ 1880) ดังตัวอย่างในซูเราะฮ์ที่ 67, อายะฮ์ที่ 1:
ภาษาอาหรับในยุคเหยียดผิว.
ในยุคเหยียดผิว การเปิดกว้างยอมรับอิทธิพลของภาษาอื่นๆที่พูดในแอฟริกาใต้ต่อภาษาอาฟรีกานส์ลดลง ราว พ.ศ. 2443 ภาษาอาฟรีกานส์ถือว่าเป็นสำเนียงของภาษาดัตช์ไม่ถือเป็นภาษาเอกเทศ ในปัจจุบัน ภาษาอาฟรีกานส์และภาษาดัตช์ถือเป็นภาษาที่เข้าใจกันได้ มีการแปลไบเบิลเป็นภาษาอาฟรีกานส์เมื่อ พ.ศ. 2476 และใช้ภาษาอาฟรีกานส์เป็นภาษาทางศาสนาสำหรับกลุ่มอาฟรีกานส์เคร่งศาสนาที่สงสัยในไบเบิลฉบับภาษาดัตช์
ในปัจจุบันได้มีการประเมินภาษาอาฟรีกานส์ในด้านที่มาและอิทธิพลจากภาษาอื่นเช่น ภาษาบันตู ภาษาคอยซาน ภาษาโปรตุเกส และภาษามลายู ปัจจัยสำคัญคือขบวนการทางเลือกอาฟรีกานส์ของคนผิวสีทำให้ภาษาแอฟฟริกันส์ที่ไม่ใช่แบบมาตรฐานเป็นที่รู้จัก แต่อิทธิพลของอักษรอาหรับต่อขบวนการปลดปล่อยยังไม่ชัดเจน
ภาษาอาฟรีกานส์เป็นภาษาในกลุ่มเจอรมานิกตะวันตกที่ใกล้เคียงกับภาษาดัตช์มาก ได้รับอิทธิพลจากภาษาเยอรมัน ภาษาฝรั่งเศสและภาษาอื่นๆ มีคำยืมจำนวนเล็กน้อยจากภาษาคอยและภาษาบันตู มีคำยืมจากภาษาอาหรับอยู่บ้าง เช่น คำว่า "jihad" ใช้ในความหมายของการต่อสู้กับลัทธิเหยียดผิว
จอห์น เชน (แพทย์)

จอห์น เชน (3 กุมภาพันธ์ ค.ศ. 1777 – 31 มกราคม ค.ศ. 1836) เป็นแพทย์ชาวสกอตแลนด์ เกิดที่เมืองลีธ มีบิดาที่มีชื่อเดียวกันและประกอบอาชีพแพทย์ เชนเรียนที่โรงเรียนมัธยมในเมืองลีธและเอดินบะระ ก่อนจะเรียนต่อที่มหาวิทยาลัยเอดินบะระเมื่ออายุได้ 15 ปี หลังเรียนจบ เชนทำงานเป็นศัลยแพทย์ในกองทัพและเข้าร่วมในยุทธการที่เนินวินเนการ์ ก่อนจะกลับไปทำงานกับบิดา สิบปีต่อมา เชนย้ายไปอยู่ที่เมืองดับลินและทำงานที่โรงพยาบาลมีธ พร้อมทั้งเป็นอาจารย์สอนวิชาการแพทย์ในสนามรบ เขาเกษียณตนเองในปี ค.ศ. 1831 และเสียชีวิตที่เมืองเชอร์ริงตันในปี ค.ศ. 1836
เชนมีผลงานที่สำคัญคือ ร่วมกับวิลเลียม สโตกส์อธิบายการหายใจเชน–สโตกส์ ซึ่งเป็นการหายใจที่ผิดปกติ โดยผู้ป่วยจะหายใจลึกและเร็ว ตามด้วยหายใจช้าลงจนอาจหยุดหายใจ
โครมเอนเตอร์เทนเมนต์

โครมเอนเตอร์เทนเมนต์  ธุรกิจค่ายเพลงและบันเทิงสัญชาติเกาหลีใต้ 
ประวัติ.
โครมเอนเตอร์เทนเมนต์ ก่อตั้งขึ้นเมื่อปี ค.ศ. 2011 โดย ฮวัง ฮยุน-ชาง ช่างภาพโฆษณาเสื้อผ้าและสินค้าอิเล็กทรอนิกที่ตัดสินใจทำค่ายเพลงเนื่องจากได้รับแรงบันดาลใจจากมิวสิกวิดีโอของที-อารา จากโทรทัศน์ โดยใช้เงินลงทุนเบื้องต้น 10 ล้านวอน ฮยุน-ชาง ได้เปลี่ยนสตูดิโอถ่ายภาพของตัวเองเพื่อทำเป็นโครมเอนเตอร์เทนเมนต์ ระหว่างนี้ได้ขายกล้องเพื่อใช้เป็นเงินทุนทั้งหมดและทำเป็นธุรกิจร่วมค้า
โครมเอนเตอร์เทนเมต์ มีศิลปินรายแรกของบริษัท คือ เครยอนป๊อป ที่เปิดตัวเมื่อเดือนกรกฎาคม ค.ศ. 2012 ประสบความสำเร็จอย่างมากในเพลง "Bar Bar Bar" เมื่อกลางปี ค.ศ. 2013 ทำให้บริษัทได้กำไรถึง 2 ล้านดอลลาร์สหรัฐ มีเงินทุนพอสำหรับศิลปินรายต่อไปได้ ในเดือนมกราคม ค.ศ. 2014 บอยแบนด์ เค-มัช ก็ได้เปิดตัวออกมา ต่อมาในเดือนมิถุนายน ปีเดียวกัน บ๊อบเกิร์ลส์ และศิลปินชายคู่ ซานซาน (ฮันกึล: 짠짠) ก็เปิดตัวตามมา ในปลายปีเดียวกัน เฮอ มิน-ย็อง นักร้องชายในสไตล์ทร็อตก็ได้เซ็นสัญญากับโครมเอนเตอร์เทนเมนต์ 
ในเดือนกุมภาพันธ์ ค.ศ. 2015 บ๊อบเกิร์ลส์มีความจำเป็นต้องยุติวงไปเนื่องจากสมาชิกคนหนึ่งป่วยเป็นสมองอักเสบ และปีถัดมา ซานซาน และเฮอ มิน-ย็อง ก็ได้ออกจากบริษัทไป
โครมเอนเตอร์เทนเมนต์ ได้จัดคอนเสิร์ตใหญ่โดยรวบรวมศิลปินทั้งหมดในค่าย ภายใต้ชื่อ "Chrome Family" ในคอนเสิร์ต "Chrome Happy Concert" ที่ช็องจู ในวันที่ 21 มิถุนายน ค.ศ. 2014 ต่อมาในวันที่ 4 ตุลาคม โครมแฟมิลีก็จัดคอนเสิร์ตในประเทศญี่ปุ่น ที่ย่านชินะงะวะ ในกรุงโตเกียว และในปลายปีเดียวกัน โครมแฟมิลีได้ออกอัลบั้มพิเศษเนื่องในวันคริสต์มาส โดยมีเพลงพิเศษ คือ "Love Christmas"
ในวันที่ 13 สิงหาคม ค.ศ. 2013 โครมเอนเตอร์เทนเมนต์ได้เซ็นสัญญาร่วมกับโซนีมิวสิกเอนเตอร์เทนเมนต์ โดยโซนีมิวสิกฯจะทำหน้าที่จัดจำหน่ายและโปรโมตผลงานศิลปินของโครมเอนเตอร์เทนเมนต์ในต่างประเทศ และในวันที่ 7 กรกฎาคม ค.ศ. 2014 โครมเอนเตอร์เทนเมนต์ได้เซ็นสัญญาเป็นอิสระภายใต้การจัดการของโซนีเอนเตอร์เทนเมนต์ ด้วยสัญญาฉบับนี้ทำให้โครมเอนเตอร์เทนเมนต์สามารถจัดจำหน่ายผลงานของตนเองจากค่ายเพลงอื่น ๆ 
ในปี ค.ศ. 2016 โครมเอนเตอร์เทนเมนต์ได้มีการเปลี่ยนแปลงครั้งสำคัญเมื่อ ฮวัง ฮยุน-ชาง ผู้ก่อตั้งและประธานบริษัทได้ลาออกจากตำแหน่ง และเป็น คิม เจือง-แต ดำรงตำแหน่งแทน 
โครมแฟมิลี.
<templatestyles src="Col-begin/styles.css"/>
ทิม วีเซอ

ทิม วีเซอ (เกิด 17 ธันวาคม 2524) อดีต ผู้รักษาประตู ชาวเยอรมันจากสโมสร แวร์เดอร์ เบรเมน ซึ่งปัจจุบันได้ผันตัวมาเป็นนักมวยปล้ำอาชีพโดยได้เซ็นสัญญากับ ดับเบิลยูดับเบิลยูอี ค่ายมวยปล้ำชื่อดัง
อาชีพนักฟุตบอล.
วีเซอเริ่มต้นอาชีพในฐานะนักเตะเยาวชนกับสโมสรเล็ก ๆ แห่งหนึ่งในปี พ.ศ. 2530 ก่อนที่อีก 2 ปีต่อมาจะได้ย้ายมาร่วมทีมเยาวชนของสโมสร ไบเออร์ 04 เลเวอร์คูเซิน และอยู่ในทีมเยาวชนของทีมห้างขายยานานถึง 10 ปีก่อนจะย้ายมาร่วมทีมสโมสร ฟอร์ทูน่า โคโลญจน์ เมื่อปี พ.ศ. 2542 ขณะอายุได้ 18 ปี
หลังจากนั้นจึงได้ย้ายมาร่วมทีมสำรองของสโมสร ไกเซอร์สเลาเทิร์น เมื่อปี พ.ศ. 2544 ก่อนจะก้าวขึ้นมาติดทีมชุดใหญ่เมื่อปี พ.ศ. 2545 และได้ขึ้นมาเป็นมือ 1 ของทีมในฤดูกาลต่อมา
จนกระทั่งในปี พ.ศ. 2548 สโมสร แวร์เดอร์ เบรเมน ได้ซื้อตัววีเซอเข้ามาร่วมทีมเพื่อมาแทน อันเดรียส ไรน์เค่ ที่อายุเยอะโดยฤดูกาลนั้นวีเซอสามารถพาทีมเจ้านกนางนวลภายใต้การคุมทีมของ โธมัส ชาฟ คว้าตำแหน่งรองแชมป์ไปครอง
หลังจากอยู่กับทีมเจ้านกนางนวลนานถึง 7 ปีวีเซอก็ได้ย้ายไปร่วมทีม ฮอฟเฟ่นไฮม์ เมื่อวันที่ 2 พฤษภาคม พ.ศ. 2555 ด้วยค่าตัวไม่เปิดเผยแต่ผลงานของเขากับทีมกลับตกลงและยังมีอาการบาดเจ็บรบกวนทำให้ในวันที่ 21 มกราคม พ.ศ. 2557 ทางสโมสรฮอฟเฟ่นไฮม์ได้ตัดสินใจยกเลิกสัญญาของวีเซอ
และในวันที่ 17 พฤศจิกายน พ.ศ. 2557 วีเซอก็ได้ประกาศแขวนถุงมืออย่างเป็นทางการเมื่ออายุได้ 33 ปี
อาชีพนักมวยปล้ำ.
ในเดือน กันยายน พ.ศ. 2557 หรือ 2 เดือนก่อนจะประกาศแขวนถุงมือระหว่างเป็นนักเตะไร้สังกัดวีเซอได้ไปปรากฏตัวในฐานะคนตีระฆังรับเชิญให้กับ WWE ในการปล้ำแมตช์หนึ่งที่ นครแฟรงค์เฟิร์ต
โดยวีเซอได้เซ็นสัญญาเป็นนักมวยปล้ำฝึกหัดกับ WWE โดยถูกส่งไปอยู่ในส่วนของ NXT และในวันที่ 8 มิถุนายน พ.ศ. 2559 วีเซอได้เปิดเผยว่าตัวของเขาได้รับสัญญาการเป็นนักมวยปล้ำทดลองงานจาก ทริปเปิลเอช ซึ่งเป็นรองประธานฝ่ายพัฒนานักมวยปล้ำและได้ถูกส่งไปฝึกเพิ่มเติมกับ ดับเบิลยูดับเบิลยูอี เพอร์ฟอร์มเมนซ์ เซ็นเตอร์ เพื่อรอการเปิดตัวเป็นนักมวยปล้ำอาชีพ
ลูอิส เจราร์โด มาซีอัส

ลูอิส เจราร์โด มาซีอัส (2 มีนาคม ค.ศ. 1971) เป็นผู้ตัดสินวอลเลย์บอลชาวเม็กซิโก ซึ่งได้รับการกล่าวถึงอย่างกว้างขวาง
ประวัติ.
ลูอิส เจราร์โด มาซีอัส เป็นผู้ตัดสินกีฬาวอลเลย์บอลระดับนานาชาติตั้งแต่ปี ค.ศ. 2005 ซึ่งเคยทำหน้าที่ผู้ตัดสินวอลเลย์บอลชายชิงแชมป์โลก และวอลเลย์บอลเวิลด์กรังด์ปรีซ์ 2011
ในปี ค.ศ. 2016 เมื่อครั้งที่วอลเลย์บอลหญิงทีมชาติไทย พบวอลเลย์บอลหญิงทีมชาติญี่ปุ่น ในการแข่งขันวอลเลย์บอลหญิงในโอลิมปิกรอบคัดเลือกระดับโลก 2016 ที่ประเทศญี่ปุ่นเป็นเจ้าภาพ ลูอิส เจราร์โด มาซีอัส ได้มอบใบแดงให้แก่เกียรติพงษ์ รัชตเกรียงไกร หัวหน้าผู้ฝึกสอนทีมชาติไทย นับเป็นใบแดงใบแรกที่เขาได้รับในชีวิต ของการทำหน้าที่ผู้ฝึกสอน
ทั้งนี้ ยังมีชื่อของลูอิส เจราร์โด มาซีอัส ในการทำหน้าที่ผู้ตัดสินการแข่งกีฬาวอลเลย์บอลในโอลิมปิกฤดูร้อน 2016 ที่ประเทศบราซิล
กระแสตอบรับ.
จากการที่ลูอิส เจราร์โด มาซีอัส เคยทำหน้าที่ผู้ตัดสินในรายการวอลเลย์บอลเวิลด์กรังด์ปรีซ์ 2011 และวอลเลย์บอลชายชิงแชมป์โลก รุ่นอายุไม่เกิน 23 ปี 2015 ส่งผลให้เขาได้รับการยกย่องว่าเป็นผู้ตัดสินฝีมือดีคนหนึ่งของวงการวอลเลย์บอล
อย่างไรก็ตาม จากกรณีที่วอลเลย์บอลหญิงทีมชาติไทย พบวอลเลย์บอลหญิงทีมชาติญี่ปุ่น ในการแข่งขันวอลเลย์บอลหญิงในโอลิมปิกรอบคัดเลือกระดับโลก 2016 ที่ประเทศญี่ปุ่นเป็นเจ้าภาพ ผู้ชมหลายประเทศวิจารณ์ถึงเขาว่าเข้าข้างประเทศเจ้าภาพอย่างชัดเจน รวมถึงมีการตั้งประเด็นอย่างกว้างขวางในสังคมออนไลน์ อาทิ เฟซบุ๊ก, อินสตาแกรม และพันทิป.คอม
จากการที่ทางทีมชาติไทยได้มีการเรียกร้องให้ทำการตรวจสอบนั้น ทางสหพันธ์วอลเลย์บอลระหว่างประเทศไม่ได้ให้การยอมรับ โดยอ้างว่าไม่ได้ทำการอุธรณ์หรือประท้วงการตัดสินภายใน 1 ชั่วโมง หลังจากการแข่งขันเสร็จสิ้น
เฒ่าหัวหงอก

เฒ่าหัวหงอก ชื่อวิทยาศาสตร์: "Cephalocereus senilis" เป็นกระบองเพชรพื้นเมืองในเม็กซิโกตะวันออก เป็นพืชหายากในธรรมชาติ แต่มีการปลูกเลี้ยงทั่วไป ขนมาจากหนามที่เปลี่ยนรูปไป ทำให้ต้นเหมือนถูกปกคลุมด้วยหิมะสีขาว เป็นการปกป้องพืชจากอากาศเย็นและแสงแดด ชอบดินที่ระบายน้ำดีและแดดจัด ซึ่งทำให้ขนพัฒนาได้ดี
เฒ่าทะเลทราย

เฒ่าทะเลทราย ชื่อวิทยาศาสตร์: "Oreocereus celsianus" เป็นกระบองเพชรที่เป็นพืชพื้นเมืองในพื้นที่สูงของเทือกเขาแอนดีสในอเมริกาใต้ กระจายพันธุ์ในอาร์เจนตินา โบลิเวีย และเปรู มีขนสีขาวปกคลุมต้นเมื่อป้องกันแสงแดดและอุณหภูมิที่สูงหรือต่ำเกินไป
สงครามฝิ่นครั้งที่สอง

สงครามฝิ่นครั้งที่สอง (#เปลี่ยนทาง , "ตี้เอ้อร์ชื่ออาเพี่ยนจ้านเจิง"), ยังเป็นที่รู้จักกันคือ สงครามอังกฤษ-จีนครั้งที่สอง, สงครามจีนครั้งที่สอง, สงครามแอร์โรว, หรือ การเดินทางเข้าสู่จีนของอังกฤษ-ฝรั่งเศส, เป็นสงครามอาณานิคมซึ่งกินเวลา ตั้งแต่ ค.ศ. 1856 ถึง ค.ศ. 1860, ซึ่งจักรวรรดิบริติชและจักรวรรดิฝรั่งเศสร่วมมือกันทำสงครามกับราชวงศ์ชิงของจีน
เป็นความขัดแย้งครั้งใหญ่ครั้งที่สองในสงครามฝิ่น ซึ่งต่อสู้รบเพื่อสิทธิ์ในการนำเข้าฝิ่นสู่จีน และส่งผลทำให้ราชวงศ์ชิงพ่ายแพ้เป็นครั้งที่สอง และการบีบบังคับให้การค้าฝิ่นถูกกฏหมาย ทำให้เหล่าข้าราชการจีนหลายคนเชื่อว่าความขัดแย้งกับมหาอำนาจตะวันตกไม่ใช่เป็นการทำสงครามแบบโบราณอีกต่อไป แต่เป็นส่วนหนึ่งของวิกฤตชาติที่กำลังใกล้เข้ามา
ใน ค.ศ. 1860 กองกำลังทหารอังกฤษและฝรั่งเศสเข้าประชิดใกล้กับกรุงปักกิ่งและเข้าต่อสู้รบเพื่อบุกเข้าไปในเมือง การเจรจาสันติภาพได้ยุติลงอย่างรวดเร็ว และข้าหลวงใหญ่แห่งอังกฤษประจำจีนได้สั่งให้กองทหารต่างชาติบุกเข้าปล้นสะดมและทำลายพระราชวังฤดูร้อน ซึ่งเป็นพระราชวังและสวนหลวงที่พระจักรพรรดิต้าชิงใช้เป็นสถานที่บริหารราชการแผ่นดิน
ในระหว่างและหลังสงครามฝิ่นครั้งที่สอง รัฐบาลชิงถูกบีบบังคับให้ลงนามสนธิสัญญากับรัสเซีย เช่น สนธิสัญญาไอกุน และอนุสัญญาปักกิ่ง ส่งผลทำให้จีนต้องยกดินแดนที่มีพื้นที่ประมาณมากกว่า 1.5 ล้านตารางกิโลเมตรให้แก่รัสเซียในทางตะวันออกเฉียงเหนือและทางตะวันตกเฉียงเหนือ เมื่อสงครามสิ้นสุดลง รัฐบาลชิงสามารถพุ่งความสนใจไปที่การปราบกบฎไท่ผิงและรักษาการปกครองของตนเองเอาไว้ได้ นอกเหนือสื่งอื่นใด อนุสัญญาปักกิ่งต้องยกคาบสมุทรเกาลูนให้กับอังกฤษซึ่งเป็นส่วนหนึ่งของฮ่องกง
ชื่อ.
คำว่า "ครั้งที่สอง"และ"สงครามแอร์โรว์" ต่างก็ถูกใช้ในวรรณกรรม สงครามฝิ่นครั้งที่สองหมายถึงหนึ่งในเป้าหมายทางยุทธศาสตร์ของอังกฤษ เพื่อทำให้การค้าฝิ่นถูกกฏหมาย ความพ่ายแพ้ของจีนยังเป็นการเปิดประเทศจีนทั้งหมดให้กับพ่อค้าอังกฤษและยกเว้นการเก็บภาษีนำเข้าต่างประเทศจากทางผ่านภายในประเทศ คำว่า "สงครามแอร์โรว์" หมายถึง ชื่อของเรือซึ่งเป็นตัวจุดชนวนของความขัดแย้งนี้
คทรีน่า กลอส

คทรีน่า กลอส (ชื่อเล่น : เคที่) เกิดเมื่อวันที่ 31 ตุลาคม พ.ศ. 2522 เป็นทั้งนักแสดง นางแบบ นักร้อง และโปรดิวเซอร์ชาวไทย เริ่มเป็นที่รู้จักจากการแสดงภาพยนตร์ "อนึ่ง คิดถึงพอสังเขป รุ่น 2" ในปี พ.ศ. 2539 จากนั้นก็มีผลงานการแสดงต่าง ๆ ตามมาอีกหลายเรื่อง
นอกจากนี้ เธอยังก่อตั้งวงดนตรีกับเพื่อน ชื่อวง "วีนัส บัตเตอร์ฟลาย" ประกอบสมาชิกหญิง 4 คน ได้แก่ โหน่ง-พิมลักษณ์ กมลเพชร, เคที่-คทรีน่า กลอส, ตาล-จิตประภา ไมตรีจิตต์, เหน่ง-นิจกานต์ กมลเพชร และ อ๋อม-สริตา เสรีพุกกะณะ
นอกจากนี้ เธอยังมีผลงานอื่นนอกเหนือจากงานแสดง ร้องเพลง นั่นก็คืออาชีพดีเจ และบทบาทใหม่ของเธอ คือการนั่งแท่นเป็นโปรดิวเซอร์ภาพยนตร์ฟอร์มเล็ก “เพชฌฆาต” จากคนเบื้องหน้าสู่คนเบื้องหลัง ซึ่งก็ไม่ใช่ครั้งแรกที่เคที่กระโดดมารับงานเบื้องหลัง ก่อนนั้นเธอเคยร่วมงานและสร้างสรรค์รายการเรียลิตี้โชว์เฟ้นหาตลกรุ่นใหม่ “เดอะคอมเมเดียน ไทยแลนด์” มาแล้วอีกด้วย
ด้านชีวิตส่วนตัวและการศึกษา จบการศึกษาระดับปริญญาตรี มหาวิทยาลัยมหิดล ปัจจุบันเธอสมรสกับ ทอม วอลเลอร์ ผู้กำกับมือรางวัลและผู้สร้างภาพยนตร์ทั้งไทยและต่างประเทศ มีบุตร 2 คน
คนในอากาศ

คนในอากาศ (FAR AWAY) เป็นซิงเกิลของนัน-สุนันทา ยูรนิยม ในปี พ.ศ. 2559 สังกัดค่ายเพลงบ็อกซ์มิวสิก ในเครือมิวสิกมูฟเอนเตอร์เทนเมนต์ ประพันธ์คำร้องโดย สุนันทา ยูรนิยม ,สุดเขต จึงเจริญ ,อนันต์ ดาบเพ็ชรธิกรณ์ แต่งทำนองโดย สุนันทา ยูรนิยม ,เพิ่มศักดิ์ พิสิษฐ์สังฆการ ,สุดเขต จึงเจริญ ,อนันต์ ดาบเพ็ชรธิกรณ์ และเรียบเรียงโดย เพิ่มศักดิ์ พิสิษฐ์สังฆการ เพลงนี้ออกจำหน่ายในวันที่ 26 พฤษภาคม พ.ศ. 2559
เพลงนี้พูดถึง ความรู้สึกของคนๆ หนึ่ง ที่รู้สึกเหมือนตัวเองเป็นแค่เพียงอากาศที่อีกฝ่ายไม่เคยมองเห็น จึงพยายามทำทุกทางเพียงเพื่อให้คนๆ นั้นได้หันมามองและสนใจบ้าง แต่สุดท้ายก็อาจจะกลายเป็นเพียงอากาศ ที่คงไม่มีวันมองเห็น ด้วยเนื้อหาผสมกับซาวน์ที่ลงตัว จึงทำให้เพลง คนในอากาศ ถูกใจเหล่าคนที่ไร้ตัวตน ในสายตาของคนที่ตัวเองรักอยู่เสมอ
ซามุแอล อูมตีตี

ซามุแอล ซเวส อูม ตีตี ([samɥɛl umtiti]; เกิดวันที่ 14 พฤศจิกายน พ.ศ. 2536) เป็นนักฟุตบอลชาวฝรั่งเศส ปัจจุบันลงเล่นในตำแหน่งเซ็นเตอร์แบ็กให้กับล็อสก์ลีลและทีมชาติฝรั่งเศส
 "ณ วันที่ 1 พฤษภาคม 2559"
สถิติอาชีพ.
สโมสร.
1
2
3Trophée des Champions and Supercopa de España appearance.
 "ณ วันที่ match played 1 September 2016."
เรือหลวงกระบี่

เรือหลวง"กระบี่" (OPV-551)  เป็นเรือรบประเภทเรือตรวจการณ์ไกลฝั่งชุด"เรือหลวงกระบี่" พัฒนามาจากเรือตรวจการณ์ไกลฝั่งชั้น ริเวอร์ หมายเลขประจำเรือ 551 ประจำการอยู่ในสังกัดหมวดเรือที่ 1 กองเรือตรวจอ่าว กองเรือยุทธการ ฐานทัพเรือสัตหีบ โดยเรือมีขนาดระวางขับน้ำเต็มที่ 1,969 ตัน และเป็นเรือรบที่มีขนาดใหญ่ที่สุดเท่าที่กองทัพเรือไทยเคยสร้างมา
ประวัติ.
เรือหลวงกระบี่เกิดขึ้นจากโครงการจัดสร้างเรือตรวจการณ์ไกลฝั่งซึ่งมีระยะเวลาดำเนินการ 4 ปี ตั้งแต่ปีงบประมาณ 2551 - 2555 ในวงเงิน 2,931 ล้านบาท โดยปรับปรุงจากแบบเรือตรวจการณ์ไกลฝั่ง (OPV) ของเรือชั้น ริเวอร์ ของบริษัท BAE Systems โดยมี บริษัท ช.ทวี ดอลลาเซียน จำกัด (มหาชน) เป็นผู้บริหารสัญญา บริษัท อู่กรุงเทพ จำกัด รัฐวิสาหกิจในความควบคุมของกองทัพเรือ สังกัดกระทรวงกลาโหมเป็นผู้จัดสร้าง และกรมอู่ทหารเรือ เป็นผู้ควบคุมการจัดสร้างเรือตลอดกระบวนการ โดยดำเนินการต่อเรือที่อู่ราชนาวีมหิดลอดุลยเดชของกรมอู่ทหารเรือ ในเขตอำเภอสัตหีบ จังหวัดชลบุรี ซึ่งพระบาทสมเด็จพระปรมินทรมหาภูมิพลอดุลยเดชได้ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดาฯ สยามบรมราชกุมารีเสด็จมาทรงทำพิธีวางกระดูกงูเรือในวันที่ 23 สิงหาคม พ.ศ. 2553 จนถึงพิธีปล่อยเรือลงน้ำในวันที่ 2 ธันวาคม พ.ศ. 2554 และขึ้นระวางประจำการในวันที่ 26 สิงหาคม พ.ศ. 2556 โดยมี พล.ร.อ. สุรศักดิ์ หรุ่นเริงรมย์ ซึ่งเป็นผู้บัญชาการทหารเรือในขณะนั้นเป็นผู้รับมอบเรือ
ภารกิจ.
เรือหลวงกระบี่ถูกสร้างขึ้นเพื่อใช้ในการปฏิบัติภารกิจในการลาดตระเวนตรวจการณ์และรักษาฝั่ง ป้องกันการแทรกซึม คุ้มครองเรือประมง ป้องกันและคุ้มครองทรัพยากรธรรมชาติในอ่าวไทยและทะเลอันดามัน รวมถึงการช่วยเหลือผู้ประสบภัยทางทะเล ตลอดจนการรักษากฎหมายในทะเลตามอำนาจหน้าที่ที่ได้รับมอบหมาย 
สื่อและสารคดีเกี่ยวกับเรือหลวงกระบี่.
ทางคณะกรรมการจัดทำสารคดีและสื่อโทรทัศน์ของกองทัพเรือได้ดำเนินการจัดทำสารคดีเกี่ยวกับการต่อเรือหลวงกระบี่ในชื่อ "เรือหลวงกระบี่ ราชนาวีต่อเรือ" ซึ่งจะทำการเผยแพร่ในสถานีโทรทัศน์ไทยพีบีเอส Thai PBS และช่อง Navy Channel ซึ่งเป็นช่อง youtube VDO อย่างเป็นทางการของคณะกรรมการจัดทำสารคดีและสื่อโทรทัศน์ของกองทัพเรือ
ซัมซุง กาแลคซีเจ 7

ซัมซุง กาแลคซี่เจ 7 เป็นสมาร์ตโฟนรุ่นหนึ่ง ผลิตโดยซัมซุง เปิดตัวครั้งแรกเมื่อ ค.ศ.2015 และซัมซุง กาแลคซี่เจ 7 เวอร์ชัน 2 เปิดตัวครั้งแรกเมื่อ ค.ศ.2016 โดยปรับปรุงให้มี ความจุแบตเตอรี
และ แรม มากยิ่งขึ้น
วัคซีนป้องกันโรคไอกรน

วัคซีนป้องกันโรคไอกรน เป็นวัคซีนที่ป้องกันอาการจากการติดเชื้อโรคไอกรน (เช่น ไอเป็นชุดๆ ไอออกเสียงวูป) วัคซีนป้องกันโรคไอกรนมี 2 ประเภท ได้แก่ วัคซีนชนิดมีเซลล์ (whole-cell) และวัคซีนชนิดไม่มีเซลล์(acellular) ประสิทธิภาพของวัคซีนชนิดมีเซลล์(whole-cell) นั้นป้องกันโรคได้โดยประมาณร้อยละ 78 ส่วนวัคซีนชนิดไม่มีเซลล์ (acellular) นั้นสามารถป้องกันได้ร้อยละ 71-85 ประสิทธิภาพของวัคซีนทั้งสองชนิดจะลดลงหลังฉีดร้อยละ 2-10 ต่อปี โดยวัคซีนชนิดไม่มีเซลล์นั้นจะมีประสิทธิภาพลดลงเร็วกว่าชนิดที่มีเซลล์  การให้วัคซีนใรหญิงตั้งครรภ์สามารถช่วยป้องกันในทารกได้ มีการคาดการณ์ว่าวัคซีนสามารถป้องกันโรคได้มากกว่า 500,000 คนในปี 2012. 
องค์การอนามัยโลก และ ศูนย์ควบคุมป้องกันโรคแห่งชาติสหรัฐอเมริกา แนะนำให้เด็กทุกคนได้รับวัคซีนไอกรน และวัคซีนได้อยู่ในแผนวัคซีนประจำ รวมถึงสำหรับผู้ป่วยที่ติดเชื้อ HIV ด้วย ส่วนใหญ่แล้วจะแนะนำให้ให้วัคซีน 3 ครั้ง โดยให้ครั้งแรกเมื่อเด็กอายุประมาณ 6 สัปดาห์ ในเด็กโตและวัยผู้ใหญ่นั้นสามารถให้ซ้ำได้อีก วัคซีนไอกรนไม่มีวัคซีนเดี่ยว โดยจะพบว่ามีแต่ประเภทที่รวมอยู่กับวัคซีนโรคอื่นเท่านั้น 
ในประเทศพัฒนาแล้วส่วนใหญ่จะใช้วัคซีนไอกรนชนิดที่ไม่มีเซลล์ เนื่องจากมีผลข้างเคียงน้อยกว่าชนิดที่มีเซลล์ ซึ่งผู้ที่ได้รับวัคซีนร้อยละ 10 ถึง 50 มีอาการบวมแดงบริเวณที่ฉีดและไข้ร่วมด้วย ผลข้างเคียงที่ทำให้เกิดอาการไข้ชัก และร้องไห้ต่อเนื่องในทารก พบได้น้อยกว่าร้อยละ 1 ส่วนวัคซีนที่ไม่มีเซลล์จะมีผลข้างเคียงที่ไม่รุนแรง เช่น ต่ำแหน่งฉีดบวมสั้นกว่าชนิดที่มีเซลล์ ทั้งสองชนิดไม่พบว่ามีความเกี่ยวข้องกับการเกิดความผิดปกติของระบบประสาท วัคซีนไอกรนทั้งสองชนิด โดยเฉพาะอย่างยิ่งชนิดที่มีเซลล์ เด็กยิ่งอายุน้อยจะเกิดผลข้างเคียงน้อยกว่าเด็กโต สำหรับวัคซีนชนิดมีเซลล์ไม่ควรใช้ในเด็กที่อายุมากกว่า 6 ปี 
วัคซีนไอกรนถูกพัฒนาอยู่ขึ้นในปี 1926 (พ.ศ. 2469) โดยวัคซีนนี้จัดอยู่ในบันทึกยาจำเป็นขององค์การอนามัยโลก วัคซีนไอกรนซึ่งเป็นรวมกับวัคซีนชนิดอื่น (บาดทะยัก  โปลิโอ และ Hemophilus influenza B) ราคาฉีดครั้งละ 15.41 เหรียญสหรัฐในปี 2014
วัคซีนป้องกันโรคท้องร่วงจากเชื้อไวรัสโรตา

วัคซีนป้องกันโรคท้องร่วงจากเชื้อไวรัสโรตา เป็นวัคซีนที่ป้องกันการติดเชื้อไวรัสโรตา ซึ่งเป็นไวรัสสำคัญที่ก่อให้เกิดโรคท้องร่วงโดยเฉพาะในกลุ่มเด็กเล็ก วัคซีนสามารถป้องกันการเกิดท้องร่วงรุนแรงได้ร้อยละ 15-34 ในประเทศกำลังพัฒนา และ ป้องกันได้ถึงร้อยละ 37-96 ในประเทศที่พัฒนาแล้ว วัคซีนแสดงให้เห็นว่าสามารถลดอัตราการตายจากโรคท้องร่วงในเด็กเล็กได้ การให้ภูมิคุ้มกันในเด็กทารกสามารถลดการเกิดโรคท้องร่วงจากเชื้อไวรัสโรตาในคนที่มีอายุมากกว่า หรือคนที่ไม่ได้รับภูมิคุ้มกันได้ 
องค์การอนามัยโลกแนะนำวัคซีนป้องกันโรคท้องร่วงจากเชื้อไวรัสโรตาเป็นวัคซีนประจำ โดยเฉพาะในพื้นที่ที่พบอัตราป่วยได้บ่อย นอกจากการให้ภูมิคุ้มกันแล้ว ควรส่งเสริมการให้นมมารดา การรณรงค์การล้างมือ และ ส่งเสริมสุขาภิบาลอาหารและน้ำร่วมด้วย วัคซีนป้องกันโรคท้องร่วงจากเชื้อไวรัสโรตาบริหารวัคซีนโดยการให้ทางปาก และต้องให้ 2-3 ครั้ง สามารถเริ่มให้ได้ตั้งแต่เด็กมีอายุ 6 สัปดาห์เป็นต้นไป 
วัคซีนทำจากไวรัสที่ทำให้อ่อนแรงลง มีความปลอดภัยค่อนข้างสูงแม้ในกลุ่มผู้ป่วย HIV/AIDS แต่เดิมนั้น พบว่าวัคซีนป้องกันการติดเชื้อโรตารุ่นก่อนๆมีความสัมพันธ์กับการเกิดลำไส้กลืนกัน (intussusception) แต่วัคซีนรุ่นใหม่ไม่พบว่ามีความสัมพันธ์ชัดเจนกับการเกิดภาวะลำไส้กลืนกัน อย่างไรก็ดีเนื่องจากอาจมีความเสี่ยงอยู่ จึงไม่แนะนำให้ให้วัคซีนในทารกที่เคยมีประวัติว่ามีภาวะลำไส้กลืนกันมาก่อน 
วัคซีนป้องกันการติดเชื้อโรตาใช้ครั้งแรกในประเทศสหรัฐอเมริกาในปี 2006 และยังเป็นวัคซีนที่อยู่ในทะเบียนยาที่จำเป็นขององค์การอนามัยโลก ราคาขายส่งในปี 2014 อยู่ที่  6.96 ถึง 20.66 เหรียญสหรัฐฯ ต่อ 1 ครั้งการให้วัคซีน
วิลเลียม สโตกส์ (แพทย์)

วิลเลียม สโตกส์ (1 ตุลาคม ค.ศ. 1804 – 10 มกราคม ค.ศ. 1878) เป็นแพทย์ชาวไอริช เกิดที่กรุงดับลิน เป็นบุตรของวิทลีย์ สโตกส์ ศาสตราจารย์ด้านการแพทย์ของมหาวิทยาลัยดับลิน เรียนที่โรงเรียนแพทย์ มหาวิทยาลัยเอดินบะระก่อนจะกลับไปทำงานที่โรงพยาบาลมีธในกรุงดับลิน สโตกส์แต่งตำราเกี่ยวกับโรคหัวใจและปอดที่สำคัญสองเล่มคือ "A Treatise on the Diagnosis and Treatment of Diseases of the Chest" (ตำราการวินิจฉัยและรักษาโรคทรวงอก; ค.ศ. 1837) และ "The Diseases of the Heart and Aorta" (ตำราโรคหัวใจและเอออร์ตา; ค.ศ. 1854) ในปี ค.ศ. 1858 เขาได้รับเลือกเป็นภาคีสมาชิกราชวิทยาลัยวิทยาศาสตร์แห่งสวีเดน สามปีต่อมา สโตกส์ได้รับเลือกเป็นภาคีสมาชิกราชสมาคมแห่งลอนดอน ก่อนจะดำรงตำแหน่งประธานราชวิทยาลัยไอร์แลนด์ระหว่างปี ค.ศ. 1874–1876 เขาเสียชีวิตที่เมืองโฮว์ธในปี ค.ศ. 1878
สโตกส์มีผลงานที่สำคัญคือ ร่วมกับจอห์น เชนอธิบายการหายใจเชน–สโตกส์ และร่วมกับรอเบิร์ต แอดัมส์อธิบายกลุ่มอาการแอดัมส์–สโตกส์
ด้านชีวิตส่วนตัว สโตกส์แต่งงานกับแมรี แบล็ก มีบุตรด้วยกัน 3 คนคือ วิทลีย์ สโตกส์ (ค.ศ. 1830–1909) นักกฎหมายและนักวิชาการ, มาร์กาเรต สโตกส์ (ค.ศ. 1832–1900) นักโบราณคดีและวิลเลียม สโตกส์ (ค.ศ. 1838–1900) ศัลยแพทย์
วัคซีนป้องกันโรคหัดเยอรมัน

วัคซีนป้องกันโรคหัดเยอรมัน เป็นวัคซีนที่ป้องกันการติดเชื้อไวรัสหัดเยอรมัน (โรคหัดเยอรมัน (EN:Rubella)) โดยประมาณร้อยละ 95 ของผู้ที่ได้รับวัคซีนทั้งหมด พบว่ามีภูมิคุ้มกันโรคหลังจากได้รับวัคซีนครั้งแรกประมาณ 2 สัปดาห์ มักไม่พบโรคหัดเยอรมันในประเทศที่มีอัตราการให้ภูมิคุ้มกันต่อโรคนี้ในระดับสูง แต่หากเวลาต่อมาลดอัตราการให้ภูมิคุ้มกันโรคในเด็กลง มีความเป็นไปได้ที่อัตราการเกิดโรคหัดเยอรมันในทารกจะเพิ่มสูงขึ้น เนื่องจากเด็กหญิงที่เข้าสู่วัยเจริญพันธุ์ไม่มีภูมิคุ้มกันต่อโรคทั้งจากการติดเชื้อหรือการได้รับภูมิคุ้มกันมาก่อน ดังนั้นจึงมีความสำคัญที่จะต้องรักษาอัตราการให้วัคซีนโรคหัดเยอรมันให้สูงกว่าร้อยละ 80 ของประชากร 
องค์การอนามัยโลกแนะนำให้วัคซีนโรคหัดเยอรมันเป็นวัคซีนพื้นฐาน หากไม่สามารถให้ในประชากรทุกรายได้ อย่างน้อยควรจะให้ครอบคลุมหญิงวัยเจริญพันธุ์ แต่ไม่ควรให้วัคซีนโรคหัดเยอรมันแก่หญิงที่ตั้งครรภ์อยู่ หรือประชากรที่มีภาวะภูมิคุ้มกันบกพร่อง ส่วนใหญ่จะให้ วัคซีน 2 ครั้งแม้ว่าการให้วัคซีนเพียง 1 ครั้ง ทำให้มีภูมิคุ้มกันต่อโรคหัดเยอรมันไปได้ตลอดชีวิตก็ตาม 
 ผลข้างเคียงของวัคซีนมักไม่รุนแรง อาจมีอาการไข้ ผื่น และปวดบวมบริเวณที่ฉีด มีรายงานอาการปวดข้อหลังจากได้รับวัคซีน 1-3 สัปดาห์ในเพศหญิง พบอาการแพ้รุนแรงน้อยมาก วัคซีนที่มีจำหน่ายอาจเป็นวัคซีนเดี่ยว หรืออยู่รวมกับวัคซีนป้องกันโรคอื่นๆ เช่น MMR (Measles-Mumps-Rubella) หรือ MMRV (Measles-Mumps-Rubella-Varicella) 
วัคซีนป้องกันโรคหัดเยอรมันได้รับอนุญาตให้ใช้ครั้งแรกในปี 1969 และองค์การอนามัยโลกได้บรรจุให้อยู่ในทะเบียนยาจำเป็นพื้นฐาน ในปี 2014 ราคาขายส่งของวัคซีน MMR อยู่ที่ 0.24 เหรียญสหรัฐฯ ต่อ 1 ครั้งการฉีด
ฟีฟ่า 17

ฟีฟ่า 17  เป็นวิดีโอเกมจำลองฟุตบอลที่จัดจำหน่ายโดย อีเอ สปอร์ต ออกจำหน่ายในวันที่ 27 กันยายน ในแพลต์ฟอร์ม ไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, และ เอกซ์บอกซ์ วัน
โดยเกมส์ FIFA 17 นั้น จะมีสิ่งที่เปลี่ยนแปลงหลายอย่าง ไม่ว่าจะเป็น การใช้เอนจิน Frostbite 3 แทน EA Ignite ซึ่งเป็นเกมแรกในตระกูล FIFA ที่ใช้เอนจินนี้ รวมถึงการเพิ่มโหมด The Journey ซึ่งเป็นโหมดเนื้อเรื่องที่ติดตามชีวิตของนักฟุตบอลดาวรุ่งชื่อว่า Alex Hunter นับว่าเป็นเกมภาคแรกของแฟรนไชส์ที่มีโหมดเนื้อเรื่อง
ดีนูโว่

ดีนูโว่ (อังกฤษ : Denuvo) เป็น เทคโนโลยีการป้องกันการแกะไฟล์ ซึ่งจะป้องกันการแกะไฟล์เกมที่ใช้ในการเล่นผ่านระบบ Digital Right Management (DRM) ได้อย่างสมบูรณ์แบบ ซึ่งพัฒนาโดยทีมงานค่าย Denuvo Software Solutions GmbH จากประเทศออสเตรีย
รายชื่อเกมที่ใช้ระบบป้องกันด้วย Denuvo.
โดยส่วนใหญ่นั้น จะใช้เทคโนโลยีนี้ในเกมที่รู้จักกัน และนิยมเล่นกัน รวมไปถึงเกมที่มีคนเข้ามาสนใจมากที่สุด 
อื่นๆ.
 สแกนไฟล์ คือ ใช้โปรแกรม Protection ID มาตรวจสอบบนไฟล์นามสกุล .exe หรืออาจจะเป็น .dll , T&C และ EULA คือ ใบอนุญาต END USER LICENCE AGREEMENT หรือข้อตกลงการใช้งาน
รายชื่อเกมที่ใช้ระบบป้องกันด้วย Denuvo แล้วเอาออกไปแล้ว.
นี่คือรายชื่อเกม ที่เอาเทคโนโลยีนี้ ออกไปจากเกม โดยผู้พัฒนา
เพศหญิง

<ns>0</ns>
 <revision>
 <parentid>12213607</parentid>
 <timestamp>2025-03-24T15:02:37Z</timestamp>
 <contributor>
 <username>Siam2019</username>
 </contributor>
 <comment>ย้อนการก่อกวน 1 ครั้งของ  ไปยังรุ่นโดย JasperBot ด้วย</comment>
 <origin>12213639</origin>
 <model>wikitext</model>
 <format>text/x-wiki</format>
เพศหญิง (♀) หรือเพศเมีย  คือเพศหนึ่งของสิ่งมีชีวิต ที่ผลิตเซลล์สืบพันธุ์ที่เรียกว่า เซลล์ไข่ โดยเซลล์ไข่สามารถรวมกับเซลล์สืบพันธุ์ของเพศชายที่เรียกว่า อสุจิ เกิดขั้นตอนที่เรียกว่าการผสมพันธุ์ เพศหญิงไม่สามารถสืบพันธุ์ได้โดยปราศจากการเข้าถึงอสุจิของเพศชายอย่างน้อย 1 เซลล์ แต่สิ่งมีชีวิตบางอย่างสามารถสืบพันธุ์ได้โดยอาศัยการสืบพันธุ์หรือไม่อาศัยการสืบพันธุ์ แต่ละสปีชีส์ไม่ได้มีระบบทางเพศที่เหมือนกัน ในมนุษย์และในสัตว์ส่วนใหญ่ การสืบพันธุ์ถือเป็นกลไกทางพันธุกรรมแต่ในบางสปีชีส์แล้วสามารถเกิดในจากทางด้านสังคม สิ่งแวดล้อมและปัจจัยอื่น
ชื่นชีวา

ชื่นชีวา เป็นละครโทรทัศน์ไทย แนวโรแมนติก ดราม่า สร้างครั้งแรกปี พ.ศ. 2559 บทประพันธ์โดย บุษยมาส บทโทรทัศน์โดย ภาวิต กำกับการแสดงโดย ณพธันกรณ์ ธัญญาสิริทรัพย์ นำแสดงโดย ศรัณย์ ศิริลักษณ์, คามิลล่า กิตติวัฒน์, ณทรรศชัย จรัสมาส, แก้วใส คริสตัล และนักแสดงอีกคับคั่ง ผลิตโดย บริษัท ดีด้า วิดีโอ โปรดักชั่น จำกัด ออกอากาศทาง ช่อง 7 สี และ ช่อง 7 HD เริ่มวันพฤหัสบดีที่ 8 กันยายน พ.ศ. 2559 - วันพุธที่ 28 ธันวาคม พ.ศ. 2559 เวลา 20.30 น.
เรื่องย่อ.
หม่อมหลวงนิวัฒน์ ชวาล รักอยู่กับชีวัน ผู้เป็นบุตรสาวของหลวงพิทยไพบูลย์ จนกระทั่งชีวันตั้งท้อง แต่หม่อมหลวงนิวัฒน์ต้องพลาดท่าถูกกานดา มอมเหล้าและสร้างเรื่องว่าหม่อมหลวงนิวัฒน์ปลุกปล้ำ จนหม่อมหลวงนิวัฒน์ต้องแต่งงานด้วย กานดาเยาะเย้ยชีวันจนหลวงพิทยไพบูลย์เคียดแค้นมากสาบานว่าจะเอาเลือดของหม่อมหลวงนิวัฒน์มาชดเชยความผิด จากนั้นจึงพาชีวันออกมาหลบซ่อนตัวในชนบทเปลี่ยนชื่อเป็นนายชม จนกระทั่งชีวันคลอดลูกเป็นหญิงชื่อชื่นชีวา จนกระทั่งเวลาผ่านไป 18 ปี คุณหญิงวีณา น้องสาวของหม่อมหลวงนิวัฒน์เดินทางผ่านเข้าไปที่บ้านของนายชม ได้พบกับนายชมและชื่นชีวาก็รู้สึกถูกชะตากันเป็นอย่างมาก บังเอิญชื่นชีวาจะต้องเข้ามาเรียนต่อในกรุงเทพฯ คุณหญิงวีณาจึงขอให้ชื่นชีวามาอยู่ที่บ้านท่านโดยไม่ทราบความจริงว่าชื่นชีวาคือหลานของตนเอง ชื่นชีวาถูกกลั่นแกล้งจากกานดาและเกศินีบุตรสาวอยู่เสมอ แต่ศรัณย์ และสาโรจน์ ลูกเลี้ยงของคุณหญิงวีณาจะคอยปกป้องอยู่เสมอ จนกระทั่งวันหนึ่งหม่อมหลวงนิวัฒน์เห็นล็อกเกตที่ชื่นชีวาสรวมอยู่จึงทราบว่าชื่นชีวาคือบุตรสาวของตน หม่อมหลวงนิวัฒน์และคุณหญิงวีณาจึงให้ชื่นชีวาพาไปหานายชมและพบว่าชีวันกำลังป่วยหนัก แต่นายชมไม่ยอมอภัยให้เมื่อรักษาจนชีวันอาการดีขึ้นก็พาชีวันหลบหนีไป แล้วนัดหมายให้หม่อมหลวงนิวัฒน์ไปพบ ณ ที่ที่หม่อมหลวงนิวัฒน์และชีวันเคยพรอดรักกัน นายชมพยายามจะยิงหม่อมหลวงนิวัฒน์แต่ตัวเองก็พลาดตกจากภูเขาได้รับบาดเจ็บ หม่อมหลวงนิวัฒน์พานายชมไปโรงพยาบาลและสละเลือดช่วยชีวิตนายชม พร้อมกับชื่นชีวาอ้อนวอนให้นายชมยกโทษให้พ่อของตน จนกระทั่งนายชมใจอ่อนยอมยกโทษให้หม่อมหลวงนิวัฒน์ ในที่สุดหม่อมหลวงนิวัฒน์ ชีวัน และชื่นชีวาและได้อยู่พร้อมหน้ากันเป็นครอบครัวที่มีความสุข ส่วนกานดาต้องติดคุกเนื่องจากว่าจ้างนักเลงให้ฉุดชื่นชีวาไปข่มขืนแต่ศรัณย์ ตามไปช่วยไว้ทัน
Ç

ตัวอักษร Ç (ç) เป็นรูปแบบหนึ่งของอักษรละติน C ที่มีซิดิลลา (cedilla) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดย (ช/ตช)
Ç เป็นตัวอักษรที่ใช้ในภาษาตุรกี ภาษาเติร์กเมน ภาษาซาซากิ ภาษาแอลเบเนีย ภาษาตาตาร์ ภาษาเคิร์ด และ ภาษาอาเซอร์ไบจาน
ภาษายกเว้น.
ส่วนใหญ่ มักใช้อักษร Ç ที่ใช้ในภาษาฝรั่งเศส ภาษากาตาลาและภาษาโปรตุเกส แสดงเสียงเป็น (ซ)
Ā

ตัวอักษร Ā, : ā ("A ที่มี (macron) อยู่ด้านบน") เป็นหน่วยอักขระของอักษรละติน ใช้ในอักขระวิธีหลายแบบ Ā ใช้แทน ตัวอย่างเช่น กลุ่มภาษาบอลต์ (เช่น ภาษาลัตเวีย) กลุ่มภาษาพอลินีเชีย ซึ่งรวมถึงภาษามาวรี และภาษามอริออรี การถอดเป็นอักษรโรมันในภาษาญี่ปุ่น ภาษาเปอร์เซีย ภาษาปาทาน ภาษาอาเตน (ซึ่งแทนอักษร A เสียงยาว) และภาษาอาหรับ และข้อความภาษาละตินบางส่วน (โดยเฉพาะสำหรับผู้เรียนภาษา) ในภาษาจีนกลางแบบอักษรโรมัน (พินอิน) ใช้แทนอักษร A ที่พูดด้วยเสียงสูงที่สม่ำเสมอ (วรรณยุกต์เสียงแรก) ใช้กับการถอดเสียงตามอักขรวิธีในภาษาอังกฤษบางแบบเพื่อแทนเสียงสระประสม (ดู)
ในชุดตัวอักษรสากลสำหรับการถอดอักษรภาษาสันสกฤต Ā แสดงถึงสระหลัง ลิ้นเปิด ปากไม่ห่อ (open back unrounded vowel) "आ" อย่าสับสนกับอักษรเทวนาครีสำหรับสระกลาง-กลาง (mid central vowel) अ ที่คล้ายกัน
ในภาษาอื่นนอกเหนือจากภาษาสันสกฤตและภาษาเอเชียใต้ที่เกี่ยวข้อง อักษร Ā จะถูกเรียงลำดับร่วมกับอักษร A อื่น ๆ และไม่ถือเป็นอักษรแยกกัน อักษร A ที่มีมาครอนจะถูกพิจารณาเฉพาะเมื่อเรียงลำดับคำที่เหมือนกันทุกประการเท่านั้น ตัวอย่างเช่น ในภาษามาวรี อักษร tāu (แปลว่า ของคุณ) จะอยู่หลังอักษร tau (แปลว่า ปี) แต่จะอยู่ก่อนอักษร taumata (แปลว่า เนินเขา)
ดูเพิ่ม.
<templatestyles src="Div col/styles.css"/>
ปอลอทีวี

ปอลอทีวี  เป็นสถานีโทรทัศน์ภาษาโปแลนด์ ส่วนใหญ่จะเน้นไปที่เพลงโดยเฉพาะค่ายแลมอนเรเคิดส์ ทดลองออกอากาศผ่านอินเตอร์เน็ตเมื่อวันที่ 7 เมษายน ค.ศ. 2011 และเปิดตัวเป็นทางการเมื่อวันที่ 7 พฤษภาคม ค.ศ. 2011
รามอน แมกไซไซ

รามอน เดล เฟียโร แมกไซไซ (31 สิงหาคม พ.ศ. 2450 - 17 มีนาคม พ.ศ. 2500) เป็นประธานาธิบดีคนที่ 7 แห่งสาธารณรัฐฟิลิปปินส์ตั้งแต่ 30 ธันวาคม พ.ศ. 2496 จนกระทั่งเสียชีวิตจากอุบัติเหตุทางเครื่องบินเมื่อ 17 มีนาคม พ.ศ. 2500 ช่างซ่อมรถยนต์แมกไซไซได้รับการแต่งตั้งเป็นทหารของผู้ว่าราชการแซมบาเลส เขาปฏิบัติภารกิจได้โดดเด่นในฐานะผู้นำการรบแบบกองโจรในช่วงหลังสงครามแปซิฟิก จากนั้นก็ทำหน้าที่สองสมัยในการเป็นสมาชิกสภาแซมบาเลส พรรคเสรีนิยม ก่อนจะได้รับการแต่งตั้งเป็นรัฐมนตรีว่าการกระทรงกลาโหมในสมัยประธานาธิบดีเอลปิดิโอ กีริโน เขาได้รับการเลือกตั้งเป็นประธานาธิบดีภายใต้สังกัดพรรคนาซิโอนาลิสตา เขาเป็นประธานาธิบดีคนแรกของฟิลิปปินส์ที่เกิดในช่วงศตวรรษที่ 20
เครื่องอิสริยาภรณ์.
เครื่องอิสริยาภรณ์ฟิลิปปินส์
เครื่องอิสริยาภรณ์ต่างประเทศ
วัดม่วงหวาน

วัดม่วงหวาน ตั้งอยู่เลขที่ 1 หมู่ที่ 8 ตำบลม่วงหวาน อำเภอหนองแซง จังหวัดสระบุรี สังกัดคณะสงฆ์มหานิกาย ภายใต้การปกครองคณะสงฆ์ตำบลม่วงหวาน
ประวัติวัด.
วัดม่วงหวาน ตั้งอยู่เลขที่ 1 บ้านม่วงหวาน หมู่ที่ 8 ตำบลม่วงหวาน อำเภอหนองแซง จังหวัดสระบุรี มีที่ดินที่ตั้งวัด 5 ไร่ 3 งาน
อาณาเขต ทิศเหนือ จดที่ดินเอกชน ทิศใต้ จดที่ดินเอกชน ทิศตะวันออก จดที่ดินเอกชน ทิศตะวันตก จดที่ดินเอกชน
วัดม่วงหวาน ตั้งขึ้นเมื่อ พ.ศ. 2390 ได้รับพระราชทานวิสุงคามสีมา เมื่อวันที่ 14 มกราคม 2484 เขตวิสุงคามสีมากว้าง 5 เมตร ยาว 11 เมตร
ลำดับเจ้าอาวาส.
1.พระอธิการโม่ง ไม่ทราบปีที่ดำรงตำแหน่งแน่ชัด (จร)
2.พระอธิการคำ ดำรงตำแหน่งเมื่อ พ.ศ. 2483 ถึง พ.ศ. 2492 (จร)
3.พระอธิการยศ ยโส (ยโสธโร) ดำรงตำแหน่งเมื่อ พ.ศ. 2493 ถึง พ.ศ. 2534 (จร)
4.พระครูปัญญาสรกิจ ดำรงตำแหน่งเมื่อ พ.ศ. 2534 ถึง พ.ศ. 2538 (รก)
5.พระครูวิบูลสรการ ดำรงตำแหน่งเมื่อ พ.ศ. 2538 ถึง พ.ศ. 2551 (จร)
6.พระสมชาย จิตคุโณ ดำรงตำแหน่งเมื่อ พ.ศ. 2551 ถึง พ.ศ. 2553 (รก)
7.พระอธิการณรงค์ ทีฆายุโก ดำรงตำแหน่งเมื่อ พ.ศ. 2553 ถึง พ.ศ. 2555 (รก)
8.พระครูฐาปนกิจาทร (พนม รกฺขิตธมฺโม) ดำรงตำแหน่งเมื่อ พ.ศ. 2555 เป็นต้นมา
หมายเหตุ (จร) คือ เจ้าอาวาส (รก) คือ ผู้รักษาการแทนเจ้าอาวาส
อาคารเสนาสนะ.
อุโบสถ กำลังดำเนินการก่อสร้าง
ลอมพอก

ลอมพอก บ้างเรียก พอก หรือ พอกเกี้ยว เป็นเครื่องสวมศีรษะรูปยาว บ้างมียอดแหลม บ้างมียอดมนไม่แหลมมากนัก เมื่อสวมแล้วจะแลดูเหมือนการเกล้าผมขึ้นไปข้างบนเป็นทรงกรวยแหลม แล้วปัดไปด้านหลังเล็กน้อย ใช้เป็นเครื่องทรงของพระเจ้าแผ่นดิน และเป็นเครื่องแบบขุนนางยุคกรุงศรีอยุธยา ซึ่งลักษณะของลอมพอกสามารถบ่งถึงตำแหน่งสูงต่ำของขุนนางได้ นอกจากนี้เหล่าโขนละครเองก็เคยใช้ลอมพอกในการแสดง ก่อนพัฒนาเป็นชฎาหรือมงกุฎในภายหลัง
ศัพทมูล.
ลอมพอก ประกอบมาจากคำสองคำ ได้แก่
ประวัติ.
ลอมพอกเป็นเครื่องสวมศีรษะของไทยที่ได้รับอิทธิพลมาจากการโพกผ้าของมุสลิมเปอร์เซีย และมีความเป็นไปได้ว่าน่าจะรับมาตั้งแต่ก่อนเกิดกรุงศรีอยุธยา ลอกพอกมักสวมใส่พร้อมกับเสื้อเยียรบับและสวมเสื้อครุยทับอีกที โดยลอมพอกเป็นเครื่องบ่งบอกยศและตำแหน่งของผู้สวม โดยลอมพอกของราชทูตประดับด้วยแถบทองคำกว้างสองถึงสามนิ้วทำเป็นเสวียนรอบหมวก มีดอกไม้ทำด้วยทองคำบาง ๆ กลางดอกไม้เป็นเกสรที่ทำจากทับทิมสองถึงสามเม็ดติดประดับ แต่เนื่องจากแผ่นทองคำที่ใช้ทำดอกไม้นั้นมีน้ำหนักเบามาก จึงไหวติงอยู่ตลอดเวลา ขณะที่ลอมพอกของตรีทูตมีแต่แถบทองคำสลักประดับ ไม่มีดอกไม้ตกแต่ง และลอมพอกของผู้ติดตาม ไม่มีแถบทองคำประดับอยู่เลย
มงซีเออร์ เดอ วีเซได้เขียนคำอธิบายเกี่ยวกับการแต่งกายของคณะทูตสยามที่ไปเจริญสัมพันธไมตรีกับฝรั่งเศสในรัชสมัยพระเจ้าหลุยส์ที่ 14 นำโดยออกพระวิสูตรสุนทร (ปาน) เมื่อปี พ.ศ. 2229 ความว่า "...สิ่งที่สำคัญซึ่งทำให้ดูราชทูตไทยผิดกว่าราชทูตเมืองอื่นมากนั้นก็คือหมวก หมวกไทยนั้นเป็นหมวกมียอดแหลมซึ่งเขาเรียกว่า ลอมพอก สูงกว่าหมวกเราเป็นไหน ๆ เรียวขึ้นไปเป็นชั้น ๆ สัณฐานคล้ายกับมงกุฎ แต่ละชั้นล้วนประดับด้วยเครื่องเงินทองเพชรพลอยและนิลจินดาเป็นอย่างหนึ่ง ๆ และชั้นต่อ ๆ ไปก็ประดับด้วยวิธีอื่นอีก ดูแปลกเข้าที..." ส่วนซีมง เดอ ลา ลูแบร์ ราชทูตฝรั่งเศสที่มาเจริญสัมพันธไมตรีกับกรุงศรีอยุธยาเมื่อปี พ.ศ. 2230 ได้กล่าวถึงลอมพอกในจดหมายเหตุ ความว่า "...พระลอมพอกของพระบาทสมเด็จพระเจ้าอยู่หัวนั้น ประดับขอบหรือเสวียนเกล้าด้วยพระมหามงกุฎเพชรรัตน์..." และกล่าวถึงลอมพอกขุนนางว่า "ของพวกขุนนางนั้นประดับเสวียนทองคำ, เงิน, หรือกาไหล่ทองมากน้อยตามยศ ลางคนก็ไม่มีเสวียนเลย พวกขุนนางจะใช้ลอมพอกนี้ชั่วเวลาเข้าเฝ้าพระมหากษัตริย์ หรือเพลาประชุมคณะขุนศาลตุลาการ หรือในพิธีลางอย่างเท่านั้น เขาใช้แถบผูกโยงยึดไว้ใต้คาง และเมื่อแสดงการเคารพก็มิได้ถอดออก..."
ลอมพอกได้รับการพัฒนาขึ้นเป็นชฎาและมงกุฎสำหรับเจ้านายและนักแสดงโขนในยุคหลัง นอกจากนี้ยังมีการดัดแปลงเป็นหมวกผ้าสีแดง เรียก "หมวกลอมพอก" สำหรับเจ้าพนักงานอัญเชิญเครื่องอิสริยยศ ซึ่งมีรูปทรงใกล้เคียงกับลอมพอก และยังเป็นเครื่องสวมศีรษะในบางท้องถิ่นด้วย ดังปรากฏที่บ้านชอนไพร และบ้านป่าเลา อำเภอเมืองเพชรบูรณ์ จังหวัดเพชรบูรณ์ มีเครื่องสวมศีรษะที่มีลักษณะใกล้เคียงกันกับลอมพอก เรียกว่า "ตะลอมพอก" ถือเป็นชฎาแบบหนึ่ง เมื่อมีการอุปสมบทในท้องถิ่น ก็จะให้นาคสวมตะลอมพอก ซึ่งโครงทำจากตอก ประดับด้วยหนังสัตว์และกระดาษสีแกะลวดลาย ถือเป็นเอกลักษณ์ประจำชุมชน
สนามกีฬาบอลาร์ต-เดอเลลิส

สนามกีฬาบอลาร์ต-เดอเลลิส  เป็นสนามฟุตบอลในล็องส์ ประเทศฝรั่งเศส เปิดใช้งานในปี ค.ศ. 1933 เป็นสนามเหย้าของสโมสรฟุตบอลแอร์เซ ล็องส์ สนามแห่งนี้มีความจุ 38,058 คน มากกว่าประชากรในเมืองราว 7,000 คน 
สนามแห่งนี้ตั้งชื่อตามชื่อของเฟลิกซ์ บอลาร์ต ผู้อำนวยการของบริษัทเหมืองแร่ในล็องส์ ซึ่งเป็นคนที่กระตือรือร้นที่จะส่งเสริมการพัฒนาของสโมสรกีฬาในเมือง การก่อสร้างเริ่มขึ้นในปี ค.ศ. 1931 แม้ว่าบอลาร์ตจะเสียชีวิตไม่นานก่อนที่จะเปิดสนาม แต่สนามแห่งนี้ถูกเปลี่ยนชื่อเป็นสนามกีฬาบอลาร์ต-เดอเลลิส ในปี ค.ศ. 2012 หลังจากการเสียชีวิตของอ็องเดร เดอเลลิส อดีตรัฐมนตรีว่าการกระทรวงพาณิชย์ในสมัยประธานาธิบดีฟร็องซัว มีแตร็อง
การใช้งาน.
การใช้งานอื่น ๆ.
นอกจากนี้ ฟุตบอลทีมชาติฝรั่งเศส ยังเคยใช้ที่นี่เป็นสนามเหย้าถึงแปดครั้งโดยไม่พ่ายแพ้เลยแม้แต่นัดเดียว, สโมสร ลีล สโมสรในลีกสูงสุดของฝรั่งเศสยังเคยลงเล่นในยูฟ่าแชมเปียนส์ลีก ในสนามแห่งนี้ถึง 2 ฤดูกาลหลังจากที่สนามเหย้าที่แท้จริงของพวกเขาถูกมองว่าไม่เหมาะสมต่อการจัดการแข่งขันในฤดูกาล (2001–02 และ 2006–07), ในวันที่ 9 มิถุนายน ค.ศ. 2009 สนามแห่งนี้ได้เป็นที่แสดงคอนเสิร์ตของ จอห์นนี ฮอลลีเดย์ นักร้องชาวฝรั่งเศส
ในปี ค.ศ. 2012 สนามแห่งนี้ยังเป็นที่จัดการแข่งขันรักบี้ลีกระหว่างฝรั่งเศสกับเวลส์ ในการแข่งขันออทัมอินเตอร์เนชันแนลซีรีส์ โดยมีผู้เข้าชม 11,278 คน
ฟุตบอลทีมชาติซานมารีโน

ฟุตบอลทีมชาติซานมารีโน  เป็นทีมฟุตบอลตัวแทนของสาธารณรัฐซานมารีโน ควบคุมและบริหารงานโดยสหพันธ์ฟุตบอลซานมารีโน (FSGC) โดยเป็นชาติสมาชิกที่มีจำนวนประชากรน้อยที่สุดเป็นอันดับสองของยูฟ่า รองจากทีมชาติยิบรอลตาร์
ทีมชาติซานมารีโนลงแข่งขันอย่างเป็นทางการครั้งแรกเมื่อวันที่ 14 พฤศจิกายน ค.ศ.1990 ในรายการฟุตบอลชิงแชมป์แห่งชาติยุโรป 1992 รอบคัดเลือก โดยแพ้ให้กับทีมชาติสวิตเซอร์แลนด์ 0–4 ซึ่งก่อนหน้าการแข่งขันนัดดังกล่าวทีมชาติซานมารีโนเคยลงแข่งขันอย่างไม่เป็นทางการกับทีมชาติแคนาดาชุดโอลิมปิกและแพ้ไป 0–1 
หลังจากลงแข่งขันอย่างเป็นทางการ ทีมชาติซานมารีโนก็ได้เข้าร่วมลงแข่งขันในรอบคัดเลือกของฟุตบอลโลกและฟุตบอลชิงแชมป์แห่งชาติยุโรปอยู่ทุกสมัย แต่ยังไม่เคยประสบกับชัยชนะเลยแม้แต่นัดเดียว โดยชัยชนะเพียงครั้งเดียวในประวัติศาสตร์ของทีมชาติซานมารีโนเกิดขึ้นเมื่อเดือนเมษายน ค.ศ. 2004 ในการแข่งขันฟุตบอลนัดกระชับมิตรกับทีมชาติลิกเตนสไตน์ ซึ่งซานมารีโนเอาชนะไปได้ 1–0
ในเดือนพฤศจิกายน ค.ศ. 2014 ทีมชาติซานมารีโน เคยถูกจัดให้อยู่ในอันดับสุดท้ายของอันดับโลกฟีฟ่าร่วมกับทีมชาติภูฏาน และมักจะถูกวิจารณ์ให้เป็นทีมชาติที่มีผลงานย่ำแย่ที่สุดในวงการกีฬาอยู่เสมอๆ โดยนับตั้งแต่ที่ก่อตั้งทีมชาติมาประสบกับชัยชนะเพียงแค่ครั้งเดียวซึ่งเป็นการแข่งขันนัดกระชับมิตร เสียประตูไปแล้วมากเกินกว่า 600 ลูก และยิงประตูได้เพียง 24 ประตู มีค่าเฉลี่ยในการเสียประตูมากถึงนัดละ 4.2 ประตู